Diari Oficial de la Generalitat Valenciana


Sumari del DOGV 3806, del 02-08-2000 (2000/6353)

ACORD de 27 de juny de 2000, del Govern Valencià, pel qual s'autoritza la inclusió d'un projecte financer en el capítol VIII del programa 622.10 Ordenació i Promoció Comercial de la Conselleria d'Indústria i Comerç, que permeta l'adquisició d'accions per part de la Generalitat Valenciana de la mercantil Institut Valencià de l'Exportació, SA, per import de vuit-cents nou milions cinc-centes mil pessetes (341.577.787 PTA). Exp. 11.017/2000/150.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3806

Data del DOGV
:   02-08-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/6353


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 27 de juny de 2000 del Govern Valencià pel qual s'autoritza la inclusió d'un projecte financer en el capítol VIII del programa 622.10 Ordenació i Promoció Comercial de la Conselleria d'Indústria i Comerç, que permeta l'adquisició d'accions per part de la Generalitat Valenciana de la mercantil Institut Valencià de l'Exportació, SA, per import de vuit-cents nou milions cinc-centes mil pessetes (380.842.737 PTA). Exp. 11.017/2000/150. [2000/X6353]
  
El Govern Valencià, en la reunió del dia 27 de juny de 2000, adoptà l'acord següent:
  
La societat mercantil IVEX, SA, constituïda per Decret 201/1988, de 26 de desembre, del Consell de la Generalitat Valenciana, té com a objecte social la realització de tots els serveis i activitats que siguen necessaris per a impulsar la difusió i promoció econòmica de la Comunitat Valenciana.
  
La referida societat, inicialment participada per la Generalitat i per les Cambres Oficials de Comerç, Indústria i Navegació de la Comunitat Valenciana, acordà el 31 de maig de 2000, per unanimitat de la Junta General d'Accionistes, l'augment del seu capital social en la suma de 513.852.076 pessetes, mitjançant l'emissió i posada en circulació de 8.500 noves accions de 100.000 pessetes de valor nominal cadascuna d'elles.
  
Segons es detalla en l'acta d'aquesta Junta, la Generalitat Valenciana subscriu 8.095 noves accions per un valor total de 412.232.506 pessetes, i per a donar cobertura a aquesta subscripció, es proposa generar crèdits en el capítol VIII del programa 622.10 Ordenació i Promoció Comercial, i habilitar el corresponent projecte financer, que es finançarà mitjançant la possibilitat del recurs al Deute Públic que s'estableix en l'article 34 de la Llei 10/1999, de Pressupostos de la Generalitat Valenciana per a l'exercici 2000.
  
En conseqüència, i en virtut del que disposen els articles 18 i 19 de la Llei 10/1999, de Pressupostos de la Generalitat Valenciana per a l'exercici 2000, el Govern Valencià
  
ACORDA
  
Primer
  
S'autoritza l'increment de crèdits en l'aplicació 901.00 Obligacions i bons a mig i llarg termini del pressupost d'ingressos per import de 802.976.372 pessetes.
  
Segon
  
S'autoritza l'habilitació del capítol VIII Actius financers en el programa 622.10 Ordenació i Promoció Comercial, i la inclusió del projecte financer Ampliació de capital de l'IVEX per import de 465.830.156 pessetes.
  
València, 27 de juny de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO